చర్మసంబంధమైన పరిస్థితి
సాధారణంగా మానవ చర్మం 4 కిలోగ్రాముల (8.8 పౌండ్లు) సరాసరి బరువుండి, శరీరం మొత్తాన్ని 2 చదరపు మీటర్ల (22 చ.అడుగులు) విస్తీర్ణాన్ని కప్పి ఉంచుతుంది. చర్మంలో పైచర్మం, అంతశ్చర్మం, మరియు చర్మము క్రింద కణజాలం అను మూడు పొరలుంటాయి. అదేవిధంగా మానవ చర్మం ప్రధానంగా 1)వెంట్రుకలు లేని చర్మం ,2) జుట్టుతో కప్పబడిన చర్మం అనే రెండు రకాలు ఉంటాయి.
దురద
దురద, తీట లేదా నవ (Itching) చర్మంలోని భాగాన్ని గోకాలనిపించడం. ఇది ముఖ్యంగా గజ్జి, తామర వంటి చర్మవ్యాధులలోను, పచ్చకామెర్లు వంటి కొన్ని ఇతర శరీర సంబంధ వ్యాధులలోను వస్తుంది.కొన్ని సార్లు వాతావరణ కాలుష్యం వలన కూడా దురద పుడుతుంది. కలుషిత నీటిలో ఈతలాడినపుడు కూడా దురద పుడుతుంది. దురద మానవులకే కాకుండా కోతి, కుక్క, పశువు లాంటి జంతువులకు మరియు కాకి లాంటి పక్షులకు కూడా పుడుతుంది.